আজ কেন্দ্রীয় স্বরাষ্ট্রমন্ত্রক পশ্চিমবঙ্গে পঞ্চায়েত ভোটে হিংসা হানাহানি নিয়ে রাজ্য সরকারের রিপোর্ট তলব করেছে 
আজকের ভোট-সন্ত্রাস সম্পর্কে তৃণমূল কংগ্রেসের মহাসচিব পার্থ চট্টোপাধ্যায় বলেছেন ভোটে ঠিকমত অংশ গ্রহন না করে নির্বাচনকে কিভাবে কলঙ্কিত করা যায় সেচেষ্টাই করছে বিজেপি কংগ্রেস ও অন্যান্য রাজনৈতিক দল।
আজ রাজ্যের পঞ্চায়েত নির্বাচনের ভোট গ্রহনে সর্বশেষ খবর অনুযায়ী অশান্তির আবহতেই ভোট মিটল, কিন্তু শেষপর্যন্ত প্রাণহানির সংখ্যা দাড়াল চোদ্দোতে , মৃতের সংখ্যা নিয়ে দ্বিমতও আছে কেউ বলছে বারো আবার সরকারী ভাবে তারো কম। এদিকে আজ পঞ্চায়েত ভোটে হিংসা নিয়ে রাজ্য সরকারের রিপোর্ট তলব করল কেন্দ্রীয় স্বরাষ্ট্রমন্ত্রক। সারদিনের ভোটে হিংসার ছবি ছিল যে রকম তাহল- পূর্বমেদিনী পুর জেলার নন্দীগ্রামে দুই সিপিএম কর্মীকে গুলি করে খুন। মুর্শিদাবাদের নওদায় গুলিতে খুন নির্দল সমর্থক এই জেলারই বেলডাঙায় বিজেপি কর্মী খুন। । দক্ষিণ চব্বিশ পরগনার বাসন্তীর চড়াবিদ্যায় বোমা-গুলি, আহত তিন এদিকে নদিয়া জেলার শান্তিপুরে খুন তৃণমূল কর্মী এবং শান্তিপুরেই বুথ দখল করতে গিয়ে গণপিটুনিতে মৃত এক এমএ পড়ুয়া।।উত্তর চব্বিশ পরগনাররাজারহাটের জ্যাংড়ায় বুথের বাইরে বোমা-গুলি এবংএই জেলারই আমডাঙায় সিপিএম কর্মী খুন। দক্ষিণ চব্বিশ পরগনার কুলতলিতে তৃণমূলকর্মী গুলিবিদ্ধ হয়ে মৃত, অভিযোগ এসইউসি-র দিকে অন্যদিকে কাকদ্বীপে সিপিএম কর্মীর বাড়িতে আগুন, পুড়ে মৃত্যু সিপিএম কর্মী ও তাঁর স্ত্রীর। তৃণমূলের বিরুদ্ধে কমিশনে অভিযোগ। অভিযোগ অস্বীকার। সেই সাথে ব্যালট বাক্স লুট,কোচবিহারের করলায় ভোটারদের লক্ষ্য করে বোমা।কোচবিহারের দিনহাটায় রাতভর গুলি-বোমার লড়াই। এক তৃণমূলকর্মী সহ আহত দুই ও বালুর ঘাটে এক তৃণমূল কর্মী খুন। অভিযোগ পাল্টা অভিযোগে সরগরম আজকের পঞ্চায়েত ভোট গ্রহনের দিন টা- রাজ্যের উত্তর চব্বিশ পরগনার সীমান্তবর্তী অঞ্চল বাগদায় বাংলাদেশের দুষ্কৃতী এনে হামলা চালিয়েছে বিজেপি, এমনই অভিযোগ রাজ্যের খাদ্যমন্ত্রী জ্যোতিপ্রিয় মল্লিকের। রাজ্যে ক্ষমতায় রয়েছে ফ্যাসিবাদী শক্তি, অশান্তি চলছে মুখ্যমন্ত্রীর নির্দেশে, অভিযোগ সিপিএমে সাধারন সম্পাদক সীতারাম ইয়েচুরির। আজকের ভোট-সন্ত্রাস সম্পর্কে তৃণমূল কংগ্রেসের মহাসচিব পার্থ চট্টোপাধ্যায় বলেছেন ভোটে ঠিকমত অংশ গ্রহন না করে নির্বাচনকে কিভাবে কলঙ্কিত করা যায় সেচেষ্টাই করছে বিজেপি কংগ্রেস ও অন্যান্য রাজনৈতিক দল।আজকের ভোটে সন্ত্রাস চলেছে, শাসকদলের মন্ত্রী চড় মারছে বিজেপিকর্মীকে, কীভাবে চলছে ভোটগ্রহণ বোঝাই যাচ্ছে বললেন বিজেপি কেন্দ্রীয় নেতৃত্ব কৈলাস বিজয়বর্গী।